b'\n_START_ARTICLE_\nSubhash Kak\n_START_PARAGRAPH_\nSubhash Kak (hindiksi \xe0\xa4\xb8\xe0\xa5\x81\xe0\xa4\xad\xe0\xa4\xbe\xe0\xa4\xb7 \xe0\xa4\x95\xe0\xa4\xbe\xe0\xa4\x95, Subh\xc4\x81\xe1\xb9\xa3 K\xc4\x81k, 26. maaliskuuta 1947 Srinagar, Kashmir) on Yhdysvalloissa asuva intialainen fyysikko, tietojenk\xc3\xa4sittelytieteilij\xc3\xa4, runoilija ja kirjailija._NEWLINE_H\xc3\xa4n on kirjoittanut esimerkiksi salauksesta ja kvantti-informaatiosta. H\xc3\xa4n on julkaissut tekstej\xc3\xa4 my\xc3\xb6s oman alansa ulkopuolelta, Intia-keskeisest\xc3\xa4 "alkuper\xc3\xa4iset arjalaiset" -ideologian n\xc3\xa4k\xc3\xb6kulmasta, esimerkiksi kosketellen tieteen historiaa ja filosofiaa, muinaista astronomiaa ja matematiikan historiaa. H\xc3\xa4net tunnetaan tieteen popularisoijana ja sujuvasanaisena kirjoittajana.'